**VSEM IZVAJALCEM ZDRAVSTVENIH STORITEV,**

**KI IZVAJAJO DIABETOLOŠKO ZDRAVSTVENO DEJAVNOST**

**0072-21/2020-DI/1**

**8. december 2020**

**ZADEVA:** Okrožnica MP št. 5/2020, Pooblastila za predpisovanje senzorjev in čitalnika za

spremljanje glukoze v medceličnini

Zavarovanim osebam je zagotavljena pravica do senzorjev in čitalnika za spremljanje glukoze v medceličnini. Sedanja ureditev določa, da pooblaščene zdravnike za navedena MP imenuje generalni direktor Zavoda za zdravstveno zavarovanje Slovenije (v nadaljevanju Zavod). Glede na število upravičenih zavarovanih oseb in dostopnost do pooblaščenega zdravnika Zavod iz seznama pooblaščenih zdravnikov z dnem 15. 12. 2020 umika že imenovane pooblaščene zdravnike za predpisovanje medicinskih pripomočkov s šifro in nazivom 1253 Senzor za spremljanje glukoze v medceličnini in 1254 Čitalnik za spremljanje glukoze v medceličnini.

Od vključno 15. 12. 2020 bodo ta dva MP lahko predpisovali vsi zdravniki specialisti diabetologi, ki opravljajo diabetološko zdravstveno dejavnost. Zavod bo v sistemu On-line izvajal kontrolo, da izvajalec zdravstvenih storitev opravlja diabetološko zdravstveno dejavnost glede na pogodbo z Zavodom. V primeru, da izvajalec ne opravlja diabetološke zdravstvene dejavnosti po pogodbi z Zavodom šifra 149301 ali 249216 po šifrantu VZD, bo sistem On-line javi napako NMTZ505 in izdaja naročilnice za ta MP ne bo možna. Napaka bo javljena, če pri izdaji naročilnice izvajalec zdravstvenih storitev v sistemu On-line ne bo navedel diabetološke dejavnosti, ki jo opravlja po pogodbi z Zavodom. Nasvet za odpravo napake pojasni, da MP lahko predpisujejo zdravniki, ko opravljajo diabetološko zdravstveno dejavnost po pogodbi z Zavodom.

Dopolnjen seznam poblaščenih zdravnikov za predpisovanje medicinskih pripomočkov najdete na spletni povezavi: <https://www.zzzs.si/ZZZS/info/egradiva.nsf/o/E8C27AD99A9C6F8CC1258329002D724B?OpenDocument>

Lepo pozdravljeni.

Pripravila:

Alenka Franko Hren mag. Ana Vodičar

vodja-direktorica področja I

področje za odločanje o pravicah

in za medicinske pripomočke